 ڪراچي (ويب ڊيسڪ) اداڪار فيروز خان جي شوبز ڇڏڻ جي اعلان کان پوءِ سندس ڀيڻ گلوڪارا دعا ملڪ به شوبز ڇڏڻ جو اشارو ڏئي ڇڏيو. ميزبان ۽ گلوڪار دعا ملڪ هڪ يوٽيوب چينل کي انٽرويو ڏنو جنهن ۾ ميزبان طرفان دعا ملڪ کان سوال ڪيو ويو ته اوهان جي ڀاءُ فيروز خان شوبز جي دنيا ڇڏي ڏني جواب ۾ دعا ملڪ چيو ته ڀاءُ جيان مون طرفان به جلد شوبز ڇڏڻ جو ٽوئيٽ اچن وارو آحي جنهن کان پوءِ منهنجي ڀيڻ حميمه ملڪ جو وارو آهي. هن اهو به چيو ته اسان سڀني کي دين طرفان راغب ڪرڻ ۾ سڀ کان وڌيڪ اثرو رسوخ خدا جو آهي ۽ انهن سمورن عملن ۾ ڪتابن ۽ روحاني ماڻهن جو مک ڪردار هوندو آهي جيڪي خدا جي ويجهو ڪرڻ جي سفر ۾ شامل هوندا آهن. سندس چوڻ هو ته منهنجو به روحانيت سان گھرو واسطو آهي جنهن جو بنيادي سبب مون کي پاڻ به سمجهه ۾ نٿو اچي پر سچ اهو آحي ته جڏهن مخلوق سان خلوص، وفاداري ۽ حقيقي محبت سمجهه ۾ ناهي ايندي ته پوءِ سمجهه ۾ اچي ويندو آهي ته خالق جي محبت ڇا آهي.  واضح رهي ته ڪجهه ڏينهن اڳ فيروز خان ٽوئيٽر تي اعلان ڪيو هو ته آئون هاڻ شوبز انڊسٽري ڇڏي رهيو آهيان.  